b'\n_START_ARTICLE_\nGrito de Dolores\n_START_PARAGRAPH_\nGrito de Dolores var Miguel Hidalgos opfordring til g\xc3\xb8re Mexico uafh\xc3\xa6ngig. Talen blev holdt den 16. september 1810 i byen Dolores, t\xc3\xa6t p\xc3\xa5 Guanajuato. Titlen p\xc3\xa5 talen er p\xc3\xa5 spansk et ordspil, da "Grito de Dolores" kan betyde b\xc3\xa5de "R\xc3\xa5bet fra (byen) Dolores" og "Et r\xc3\xa5b af smerte", der udtrykker den smerte, som det spanske styre p\xc3\xa5drog Mexico._NEWLINE_Hidalgo ringede med kirkeklokken for at samle sin menighed, hvorefter han opfordrede til at Mexico blev gjort uafh\xc3\xa6ngig, at alle spaniere i Mexico blev sendt i eksil eller arresteret, og endte med at udbryde "Mexicanos, viva M\xc3\xa9xico!" ("Mexicanere, l\xc3\xa6nge leve Mexico!")._NEWLINE_Mexicos uafh\xc3\xa6ngighed blev anerkendt af den spanske vicekonge i 1821. Siden da har Mexicos pr\xc3\xa6sident hvert \xc3\xa5r kl. 23.00 om aftenen den 15. september, haft tradition for at ringe med Hidalgos klokke (nu i Nationalpaladset p\xc3\xa5 Z\xc3\xb3calo\'en i Mexico City) samt gentaget Hidalgos ord.'